मिर्जापुर। मुंबई में रहने वाले पति को जब पता चला कि गांव का युवक उसके पत्‍नी से प्रेम करने लगा है तो पति ने गांव आते ही पत्‍नी और रिश्तेदारों के साथ मिलकर पत्‍नी के सामने ही प्रेमी की हत्या कर दी। मामला मिर्जापुर जिले के अदलहाट थाना क्षेत्र का है। अदलहाट पुलिस ने नरायनपुर क्षेत्र के बैकुंठपुर नहर के पास हत्या कर फेंके गए शव मामले में चार आरोपियों को बुधवार की भोर में अहरौरा रोड रेलवे स्टेशन के पास से गिरफ्तार किया है। पुलिस लाइन में मामले का खुलासा एएसपी अजय कुमार सिंह ने किया। पुलिस ने आरोपियों के पास से हत्या में प्रयुक्त लकड़ी, गमछा, खुन लगा ईट, दो मोबाइल, सिम कार्ड आदि बरामद कर लिया है।